**Sürgősségi indítvány!**

***Fedőlap***

**Az előterjesztés közgyűlés elé kerül**

**Az előterjesztés tárgyalásának napja: 2015.10.15.**

**Javaslat új fenntartói megállapodás megkötésére a Bartók Kamaraszínház és Művészetek Házával**

Előadó: az ügyrendi, igazgatási és jogi bizottság elnöke

oktatási, kulturális, ifjúsági és sportbizottság

Előkészítő: dr. Petánszki Lajos osztályvezető

Bokor Zsuzsanna kulturális ügyintéző

Meghívott:dr. Borsós Beáta, BKMH igazgatója

**Véleményező bizottságok:**

ügyrendi, igazgatási és jogi bizottság 2015.10.13.

oktatási, kulturális, ifjúsági és sportbizottság 2015.10.13.

A napirendi pont rövid tartalma:Az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény a színházat fenntartó önkormányzatok számára a központi támogatás feltételeként írja elő az ún. fenntartói megállapodás megkötését. A BKMH-val kötött fenntartói megállapodás 2015. december 31-éig él, de a következő időszakra vonatkozó szerződést október 31-éig meg kell küldeni az Előadó-művészeti Iroda részére.

**A napirendi pont előkészítőinek adatai:**

Osztály neve: Jogi és Szervezési Igazgatóság

Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25/544-151

Iktatószám: 28325/2015

Előkészítő aláírása: Bokor Zsuzsanna

Igazgató / Osztályvezető aláírása: dr. Petánszki Lajos

**A törvényességi ellenőrzésre vonatkozó adatok:**

Törvényességi ellenőrzést végző személy: dr. Horváth Petra

Leadás dátuma: 2015.10.12.

Ellenőrzés dátuma: 2015.10.12.

Törvényességi észrevétel: Van/Nincs

Amennyiben van:

Az elfogadáshoz szükséges szavazati arány: egyszerű / minősített

A tárgyalás módja: Nyíltülés

**Egyéb megjegyzések:**

**JAVASLAT**

**új fenntartói megállapodás megkötésére a Bartók Kamaraszínház és Művészetek Házával**

**Tisztelt Közgyűlés!**

2012. októberében **az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény** 16. §-ában foglaltaknak eleget téve az önkormányzat ún. fenntartói megállapodást kötött a Bartók Kamaraszínház és Művészetek Házával. A megállapodás megkötése a központi támogatás odaítélésének egyik alapfeltétele. A szerződést legalább 3 évre kellett megkötni, az 2013. január 1-jétől 2015. december 31-éig tart. (Az előterjesztés melléklete)

**A 2008. évi XCIX. törvény 16. § -a:**

*„(2)A központi költségvetési támogatás önkormányzati fenntartású előadó-művészeti szervezet számára csak abban az esetben nyújtható, ha az az önkormányzattal a támogatás folyósításakor hatályos, legalább hároméves fenntartói megállapodást kötött. Fenntartói megállapodás csak teljes naptári évre köthető. Nem kell fenntartói megállapodást kötnie az előadó-művészeti szervezetnek a vele közszolgáltatási szerződést kötött önkormányzattal.*

*(3) A fenntartói megállapodásban a művészeti tevékenységgel [17. § (3) bekezdés], az előadó-művészeti szervezet létesítő okiratában meghatározott egyéb tevékenységgel és a gazdálkodással (pénzügyi egyensúly fenntartása, illetve megteremtése, kapacitások kihasználtsága, eszköz- és erőforrás-gazdálkodás hatékonysága) összefüggésben az előadó-művészeti szervezettől elvárt teljesítményt az adott területre jellemző mutatókkal, illetve megfelelő követelményleírással kell meghatározni.*

*(4) A fenntartói megállapodásban költségnemenként fel kell tüntetni a feladatteljesítéshez rendelt forrást [3. § (6) bekezdés], több forrás esetén azok egymáshoz viszonyított arányát.*

*(5) A fenntartó köteles az általa megkötött fenntartói megállapodásokat a kijelölt szerv részére nyomtatott és elektronikus formában megküldeni, az esetleges adatváltozást pedig 30 napon belül bejelenteni. A fenntartói megállapodást a tárgyévet megelőző év október 31-éig kell benyújtani a kijelölt szerv részére.”*

A Nemzeti Kulturális Alap Igazgatósága Előadó-művészeti Irodájának október 31-éig meg kell küldeni az új megállapodást.

A Bartók Kamaraszínház és Művészetek Háza igazgatójával történt egyeztetés után készült el a határozat mellékleteként csatolt megállapodás, amely szerkezetében azonos a korábbival. Főbb változások: A megállapodás III. 2. és 3. pontjában csökkent a vállalt bemutatók és előadások száma, továbbá kimaradt az a pont amely szerint az intézményben munkavégzéssel arányos bér-és ösztönzőrendszert alakítanak ki. A többi pontosítás jogszabályváltozások miatt volt szükséges, illetve a X. pontban újabb 3 évre javasoljuk a szerződés megkötését, azaz 2018. december 31-éig.

Az ügyrendi, igazgatási és jogi bizottság és oktatási, kulturális, ifjúsági és sportbizottság rendkívüli ülésen tárgyalta, a közgyűlési előterjesztések postázása után. A bizottsági véleményeket a bizottsági elnökök a közgyűlés ülésén szóban ismertetik.

A fentiek alapján az alábbi határozati javaslatot terjesztjük elő:

**HATÁROZATI JAVASLAT**

**Dunaújváros Megyei Jogú Város Közgyűlésének**

../2015. (X.15.) határozata

**új fenntartói megállapodás megkötéséről a Bartók Kamaraszínház és Művészetek Házával**

1. Dunaújváros Megyei Jogú Város Közgyűlése a határozat melléklete szerinti, 3 évre szóló fenntartói megállapodást köt a Bartók Kamaraszínház és Művészetek Házával a 2008. évi XCIX. törvényben foglaltaknak eleget téve. A Közgyűlés felhatalmazza a polgármestert a megállapodás aláírására.

**Felelős:**  - a határozat végrehajtásáért:

a polgármester

- a határozat végrehajtásában való közreműködésért:

a Jogi és SzervezésiIgazgatóság igazgatója

**Határidő:**  2015. október 27.

2. Dunaújváros Megyei Jogú Város Közgyűlése utasítja a polgármestert, hogy a szerződés 1-1 példányát (nyomtatott és elektronikus formában) küldje meg a Nemzeti Kulturális Alap Igazgatósága Előadó-művészeti Irodája részére.

**Felelős:**  - a határozat végrehajtásáért:

a polgármester

- a határozat végrehajtásában való közreműködésért:

a Jogi és SzervezésiIgazgatóság igazgatója

**Határidő:**  2015. október 29.

Dunaújváros, 2015. október 15.

**Sztankovics László s.k. Tóth Kálmán s.k.**

**az oktatási, kulturális, ifjúsági az ügyrendi, igazgatási és jogi**

**és sportbizottság elnöke bizottság elnöke**